b'\n_START_ARTICLE_\nNZJ\n_START_SECTION_\nHistorie\n_START_PARAGRAPH_\nI midten av 1990-tallet opplevd nasjonaltransportnettverket basert p\xc3\xa5 fly, tog og bil en eksplosjonsaktig vekst i tr\xc3\xa5d med det voldsomme hoppet i den kinesiske \xc3\xb8konomien inn i uante h\xc3\xb8yder. Andelen reisende p\xc3\xa5 kortdistansetrafikk var s\xc3\xa5 stor, at statsjernbanen m\xc3\xa5tte ha h\xc3\xb8yere gjennomsnittlig hastighet og h\xc3\xb8y kapasitet p\xc3\xa5 de eksisterende jernbanetraseer. Det var deretter besluttet \xc3\xa5 utvikle dobbeltdekkertog for h\xc3\xb8yintensiv passasjerfrakt, dette innbar ogs\xc3\xa5 dieseldrevede motortogsett. I 1997 startet arbeidet p\xc3\xa5 det f\xc3\xb8rste av flere prosjekter for ikke-elektriske jernbanetraseer i Nord-Kina i Tangshan._NEWLINE_Allerede i mai 1998 ble det f\xc3\xb8rste togsettet levert for utpr\xc3\xb8ving p\xc3\xa5 Beijing-Chengde jernbanen, hvor det n\xc3\xa5dde en topphastighet p\xc3\xa5 137 km/t. Offisielt sett ble NZJ-togsettet levert 29. mai 1998 til statsjernbanen som siden overf\xc3\xb8rt det til Nanchang jernbaneadministrasjonen som navnga det som \xc2\xabLushan\xc2\xbb. Det andre togsettet ble levert i november 1999. Det vist seg straks at man hadde v\xc3\xa6rt for kjapt med \xc3\xa5 sette togene i kommersiell drift uten en utpr\xc3\xb8vingsperiode, den tekniske p\xc3\xa5liteligheten var ikke god._NEWLINE_Etter hvert ble togsettene reserverte for mindre aktivitet blant annet i Jiangxi-provinsen som p\xc3\xa5 Nanchang-Yushan og Nanchang-Jingdezhen fram til 2006. De ble utrangert og lagret i et depotomr\xc3\xa5de i Nanchang i 2006, og var siden solgt som skrap for opphugning fem \xc3\xa5r senere, i august 2011. _NEWLINE_Begge togsett ble demontert og opphugd etter \xc3\xa5 ha blitt kj\xc3\xb8pt, i november det samme \xc3\xa5ret.\n_START_SECTION_\nTekniske detaljer\n_START_PARAGRAPH_\nNZJ-togsettet hadde endevogner som motorvogner med passasjerseksjon i begge etasjer like foran motorrommet som rommet en amerikanskbygd dieselmotor av type Cummins QST30-G1, og to midte vogner som motorl\xc3\xb8se passasjervogner med to etasjer. _NEWLINE_Til tross for at togsettet bare var p\xc3\xa5 fire vogner hadde det en kapasitet p\xc3\xa5 540 passasjerene._NEWLINE_Dieselmotoren var av type V12 med tolv sylindre som hadde en kraftytelse p\xc3\xa5 700 kW, av dette 634 kW som hendt med en direkte str\xc3\xb8mforsyning. Som dieselelektrisk tog hadde NZJ en vekselstr\xc3\xb8mdynamo som omdannes med en likerettergenerator til likestr\xc3\xb8m for traksjonsmotorene. Dieselbrenselet hentes fra en 1\xc2\xa0200 liter tank p\xc3\xa5 passasjervognen mot hver motorvogn.'